OzLabs/hebrew-wiki-articles huggingface dataset:
חי (אלבום של עפרה חזה)

חי הוא אלבום הסולו החמישי של עפרה חזה. כשהיא בשיא הקריירה הישראלית שלה, זכתה חזה בתחרות הקדם אירוויזיון, וייצגה את ישראל בתחרות האירוויזיון שנערכה במינכן שבגרמניה עם שיר הנושא של האלבום, שכתב אהוד מנור והלחין אבי טולדנו. חזה הגיעה למקום השני והקליטה את השיר באנגלית, בגרמנית ובצרפתית. "חי" נבחר לבסוף ל"שיר השנה" במצעד הפזמונים העברי השנתי של רשת ג' ושל גלי צה"ל, ועפרה ל"זמרת השנה". להיטים נוספים מהאלבום כללו את "אמן למילים", "סוף קיץ" שהגיע למקום השביעי במצעד השנתי, "סופרסטאר" שזכה במקום השני בשירוויזיון ו"אחרי החגים" בדואט עם אבי טולדנו. האלבום הגיע תוך זמן קצר למעמד פלטינה. לבסוף, זכה האלבום לתואר פלטינה כפולה על סך מכירות של 80,000 עותקים.

בשנת 2002 יצא האלבום במארז מיוחד לצד האלבום בית חם, זאת לאחר הצלחת אלבום האוסף מנגינת הלב.

==רשימת רצועות==
#חי (אהוד מנור — אבי טולדנו) [3:04]
#אמן למילים (בצלאל אלוני) [2:50]
#בלדה למלך (בצלאל אלוני — ברוך עינב) [2:07]
#אחרי החגים (אהוד מנור — אבי טולדנו) [3:00]
#משורר הרחוב (משה בן שאול — אמיר פרויליך) [4:50]
#מחפשת דרך (קובי לוי — אמיר פרויליך) [3:50]
#עכשיו (בצלאל אלוני) [3:05]
#מאמי (בצלאל אלוני — אבי טולדנו) [3:25]
#סופרסטאר (בצלאל אלוני) [3:32]
#סוף הקיץ (חיה ורד — יאיר רוזנבלום) [4:15]
* עיבודים וניהול מוזיקלי - אלדד שרים (מלבד: "חי" ו-"אחרי החגים" - עיבודים של ננסי ברנדס).

==קרדיטים==
* מפיק - בצלאל אלוני.
* עוזרת הפקה - בהט עילם.
* עיצוב עטיפה - יעל נדיב.
* צילום - יקי הלפרין.
* הוקלט באולפני "רולי", "סיגמא" ו-"קולינור".

==קישורים חיצוניים==

* [http://www.youtube.com/watch?v=K2lU698PQPQ סופרסטאר], מתוך ערוץ המוזיקה של הטלוויזיה החינוכית הישראלית באתר YouTube
* [https://www.kan.org.il/content/kan/podcasts/p-8191/15624/ 40 שנים לצאת האלבום "חי" של עפרה חזה], באתר כאן, 24 במרץ 2023

==הערות שוליים==

קטגוריה:אלבומי 1983
קטגוריה:אלבומי עפרה חזה
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
1023

== אירועים ==
* עבד אל-רחמן החמישי ממונה לח'ליף בקורדובה 
* אמיר סביליה הכריז על עצמאותו מחליפות קורדובה.
* בעיר צ'נגדו, בתקופת שושלת סונג, החל השימוש בשטר הכסף הראשון מאז ומעולם - ה"ג'יאו דזי" (Jiao Zi)

== נולדו ==

== נפטרו ==

== לוח שנה ==









==קישורים חיצוניים==
1019

== אירועים ==
* כיבוש פנג'אב על ידי מחמוד מע'זנה.

נוסדה העיר בְּרֶסְט (בעבר נקראה בְּרֶסְט לִיטוֹבְסְק) ביידיש: בְּרִיסְק, כיום בתחום בלארוס.

== נולדו ==
*הארדיקאנוט - מלך אנגליה ודנמרק (ייתכן שנולד ב-1018), (נפטר ב-1042). 

== נפטרו ==

== לוח שנה ==









==קישורים חיצוניים==
1018

== אירועים ==
* הקמת ממלכה מורית עצמאית באלגארבה.

== נולדו ==
*הארדיקאנוט – מלך אנגליה ודנמרק (ייתכן שנולד ב-1019), (נפטר ב-1042). 

== נפטרו ==

== לוח שנה ==









==קישורים חיצוניים==
האיש שידע לעופף

עטיפת הספר האיש שידע לעופף מאת [[קארל צ'אפק]]
האיש שידע לעופף, סיפורים והומורסקות הוא ספר הכולל מבחר סיפורים הומוריסטיים קצרים מאת הסופר הצ'כי הנודע קארל צ'אפק, שזכה לפרסום רב בין שתי מלחמות העולם. הסיפורים קובצו יחד על ידי המתרגם דב קוסטלר. הספר ראה אור לראשונה בעברית בשנת 1977 בהוצאת דביר, ושמו ניתן לו מהסיפור "האיש שידע לעופף" המופיע בקובץ אגדות וסיפורי משנה בספר. 
 
== הקבצים המופיעים בספר ==
* סיפורים מן הכיס הראשון
::בקובץ זה מופיעים חמישה סיפורי בלשים ומשטרה קצרים והם: המשורר, על תנאי, עקבות, הפשע בבקתה והפשע בסניף הדואר.

* סיפורים מן הכיס השני
::בקובץ זה מופיעים שבעה סיפורי בלשים ומשטרה קצרים והם: צ`ינטמנים וציפרים, פרשת התינוק, הרצח הגנוב, סיפורו של המנצח קאלינה, הקאקטוס הגנוב, אוסף בולים והמחט.

* ספר האפוקריפים
::בקובץ זה מופיעים שמונה סיפורים קצרים והם: אופיר, ניתוץ פסילים, אלכסנדר הגדול, נפוליאון, אגאתון או על החכמה, מעשה בחמש כיכרות לחם, וידויו של דון חואן ומותו של ארכימדס.

* אגדות וסיפורי משנה
::בקובץ זה מופיעים שמונה סיפורים קצרים והם: ההולל, האורח הראשון, מקרה יורידי, האיש שידע לעופף, עשרה סנטאווט, הראיון, ההילה, ואגדות נושים על הבארון ביהארי.

* אחרית דבר
: קארל צ`אפק, חייו ויצירתו

== לקריאה נוספת ==
* קארל צ`אפק, האיש שידע לעופף. תרגום דב קווסטלר. הוצאת דביר 1977. 164 עמודים. מהדורה מחודשת: הוצאת מחברות לספרות 2010.

== קישורים חיצוניים ==
* פאר פרידמן, "[http://makropulos.net מקרה מקרופולוס]" - "[http://makropulos.net/?p=1122 הלא ייאמן פשוט ישנו]": גרסה מלאה של רשימה על הספר [http://bidur.nana10.co.il/Article/?ArticleID=764311 שפורסמה] באתר נענע10
* 

קטגוריה:מעשיות ואגדות
קטגוריה:ספרות צ'כית
1015

== אירועים ==
*קאנוט הגדול פולש לאנגליה 
* אמיר מורי בראש צי של 125 ספינות הפליג לסרדיניה בכוונה לכבוש אותה. הכוח המשותף של ג'נובה ופיזה הצליח להדוף אותו.
* אמיר סאוטה בראש צבא כבש את קורדובה, הוציא להורג את הח'ליפה ומונה במקומו.
* תחילת כהונה של אולף השני, מלך נורווגיה. בהיותו נוצרי הוא פועל להפצת הנצרות בנורווגיה.

== נולדו ==

== נפטרו ==
* ולדימיר הראשון, נסיך קייב

*

== לוח שנה ==
1013

== אירועים ==
* חליפות קורדובה החלה להחלש והוקמו מספר מדינות עצמאיות של מורים.
*גרוש היהודים מחליפות קורדובה 

== נולדו ==
* רבי יצחק אלפאסי, מגדולי פוסקי התלמוד ומגדולי הפוסקים הספרדים 

== נפטרו ==

== לוח שנה ==









==קישורים חיצוניים==
1012

== אירועים ==
* צבא ברברי כבש את קורדובה מחדש וכחצי מאוכלוסיית העיר הוצא להורג. סוליימן השני מונה מחדש לח'ליפה של קורדובה.
* נקבעו תקנות חרם דרבנו גרשום העוסקות (בעיקרן) במבנה הנישואים ובמעמד האישה (יהדות)

== נולדו ==
*האפיפיור בנדיקטוס התשיעי (הערכה)

== נפטרו ==

== לוח שנה ==









==קישורים חיצוניים==
1010

== אירועים ==
* הח'ליפה המודח של קורדובה מוחמד השני שנמלט לטולדו יצר ברית עם שליט ברצלונה. הצבא המשותף הביס את צבא הח'ליפה הברברי והשתלט על קורדובה.
* חישאם אל חאקם מונה לח'ליפה של קורדובה.

== נולדו ==

== נפטרו ==

== לוח שנה ==









==קישורים חיצוניים==
מפרץ סנט לורנס

מפרץ סנט לורנס (באנגלית: Gulf of Saint Lawrence) בקנדה, הוא לשון הים החודרת ליבשה הארוכה ביותר בעולם. המפרץ הוא המוצא לים של הימות הגדולות הנמצאים על גבול ארצות הברית וקנדה. נהר סנט לורנס שמנקז את מימיהם של האגמים, נשפך למפרץ, בין העיר קוט-נור (Côte-Nord) בקוויבק ובין האי אנטיקוסטי. משם זורמים המים לאוקיינוס האטלנטי.

המפרץ גובל מצפון בחצי האי לברדור ובקוויבק וממזרח בפרובינציית ניופאונדלנד. מדרום בחצי האי נובה סקוטיה ובאי קייפ ברטון, וממערב בניו ברנזוויק. במפרץ עצמו נמצאים האיים: אנטיקוסטי, הנסיך אדוארד ומגדאלן.

מלבד נהר הסנט לורנס, נשפכים למפרץ נהרות נוספים. הבולטים בהם: מירמיצ'י, רסטיגוש, מרגרי והמבר.

==קישורים חיצוניים==

* 

סנט לורנס
קטגוריה:ניופאונדלנד ולברדור: גאוגרפיה
קטגוריה:קוויבק: גופי מים
סנט לורנס
סנט לורנס
קטגוריה:אי הנסיך אדוארד: גאוגרפיה
מלחת

[[מכרה (המכונה Nitrary) טיפוסי להפקת נתרן חנקתי הבנוי ממרבצים (C) המכילים צמחייה נרקבת המעורבבת בדשן ועוברים הרטבה. לאחר זמן, אוסף הכורה את אבקת הנתרן החנקתי הנפלט ומעביר אותו למפעל (B), שם מרוכז החומר באמצעות הרתחה בדוד חימום (A). גרמניה, סביבות 1580]]
מְלַחַת (באנגלית: Saltpeter; בספרדית: Salitre) היא תערובת של המלחים אשלגן חנקתי (KNO<sub>3</sub>) ונתרן חנקתי (NaNO<sub>3</sub>), המופיעה בטבע כמחצב, לעיתים במעורב עם גבס, חול ומלחים נוספים. 
המרבצים הגדולים ביותר של מלחת מצויים במדבר אטקמה שבאמריקה הדרומית, בצפון צ'ילה של ימינו, לכן יש ומכנים אותה "מלחת צ'ילי". המלחים המופקים ממנה מופרדים ומשמשים לייצור דשנים, אבק שרפה וחומרי נפץ, ולכן נודעה לה חשיבות כלכלית רבה. היא כונתה בספרדית Oro Blanco ("הזהב הלבן") והשפיעה רבות על התפתחויות כלכליות ופוליטיות בהיסטוריה של צ'ילה.

גילוי מרבצי המלחת במדבר אטקמה במאה ה-19, וההכרה בערכם הכלכלי הרב, הביאו לסכסוכי גבול בין צ'ילה לבין שכנותיה בוליביה ופרו, ולפרוץ מלחמת האוקיינוס השקט (1879-1883), שבסיומה סיפחה צ'ילה את מרבית אזורי הכרייה של המלחת.

ממשלת צ'ילה מסרה את הזיכיונות לכריית המלחת לחברות זרות, רובן בריטיות, שהעסיקו אלפי פועלים בתנאי עבודה ירודים. עקב כך פרצה בסוף שנת 1907 שביתה של פועלי המכרות, ובעקבותיה שביתה כללית במחוזות הצפוניים של צ'ילה, שהסתיימה בטבח סנטה מריה דה איקיקה ב-21 בדצמבר, אירוע מכונן בתולדות תנועת הפועלים בצ'ילה.

בראשית המאה ה-20 פותחו בגרמניה שיטות לייצור מלאכותי של אשלגן חנקתי ונתרן חנקתי, ובעקבות זאת ירד ערכה של המלחת הטבעית לאחר מלחמת העולם הראשונה, וכרייתה הצטמצמה מאוד מאז שנות ה-30.

קטגוריה:מחצבים
קטגוריה:צ'ילה: היסטוריה
זיכרון דברים

זיכרון דברים הוא חוזה הנפוץ בקרב הציבור כתחליף ראשוני לחוזה מסודר, ומטרתו לסכם משא ומתן ראשוני בנוגע לעסקה הנרקמת בין הצדדים. מבחינה משפטית, המושג זיכרון דברים מתאר מצב עובדתי, בו מחד הצדדים הגיעו להסכמה על פרטים מסוימים ומאידך ברור לצדדים שבהמשך יערך חוזה סופי.

לעיתים זיכרון הדברים הוא חוזה לכל דבר, אשר כפוף לדיני החוזים ומחייב את החותמים עליו ככל חוזה אחר, על פי סעיף 24 לחוק. זיכרון הדברים נכתב בדרך כלל מצד אנשים שאינם מוסמכים כעורכי דין, ומכאן נובעת גם בעיה אפשרית בשימוש בו, שכן מצד אחד הוא מחייב, ומצד שני לעיתים קרובות אינו מסכם את העסקה המתבצעת במלואה, ומשאיר מקומות רבים לחילוקי דעות ופרשנויות שונות.

בהיות זיכרון הדברים חוזה לכל דבר, הוא נתון לפרשנות בית המשפט על פי חוק החוזים, כאשר בית המשפט מנסה לפרש את החוזה בהתאם לרצון הצדדים, כפי שנראה היה בזמן כריתת החוזה. אי קיומו של זיכרון הדברים מטופל על ידי בתי המשפט כהפרה של כל חוזה אחר, וכרוכה בפיצוי הצד הנפגע.

זיכרון דברים יכול להחתם אף בין מדינות, לדוגמה זיכרון הדברים שנחתם בין בריטניה צפון אירלנד וממשלת רפובליקת רואנדה.<ref></ref>

יש לשים לב להבדלים בין זיכרון דברים, חוזה, ומסמך כוונות. שלוש דרכים ליצירת הסכמים.<ref></ref>

שני מבחנים עיקריים עומדים בפני בית המשפט על מנת לקבוע את תקפותו של זיכרון הדברים: מבחן גמירות הדעת ומבחן המסוימות.

==גמירות דעת==
מבחן גמירות הדעת (intent) בודק אם בעת כתיבת החוזה הייתה הסכמה של הצדדים להתקשר בקשר חוזי מחייב. עניין החתימה אינו מקודש, שכן יכולה להיות גמירות דעת גם ללא חתימה. אך ללא ספק חתימה מהווה הוכחה לגמירות דעת. פסיקות בית המשפט נותנות קווים מנחים נוספים התורמים להחלטה בדבר גמירות דעת:
* תחילת ביצוע החוזה. כך למשל, העברה של מקדמה בהסכם מכירת רכב.
* אקט פורמלי במעמד חגיגי, כגון הרמת כוסית או תקיעת כף.

כמו כן, נקודות עקרוניות בחוק החוזים חייבות להתקיים:
* חתימה על ידי בני סמכא כשירים משפטית המייצגים את עצמם או את הגוף המשפטי שבשמו הם פועלים.
* העדר התניה המתנה את ביצוע ההסכם.<ref></ref>

==מסוימות==
מבחן המסוימות (specificity) קובע כי הפרטים החשובים והעקרוניים הנוגעים לחוזה צריכים להיות מצוינים בו. כך למשל, נושאים כגון תיאור נשוא החוזה, מחיר ומיקום חייבים להופיע. בית המשפט קבע בעבר כי חסרונו של תיאור הנכס (במקרקעין למשל, מדובר בכתובת מדויקת, או לחלופין מספר חלקה) הוא עילה לקביעת חוסר תקפותו של ההסכם.<ref></ref>

==שימוש נבון בזיכרון דברים==
על מנת לעגן את ההסכמות שנוצרות בזמן משא ומתן, ללא מתן התחייבות, יש להוסיף סעיף המסייג את ההסכמות ומתנה את ביצוע הכתובת בזיכרון הדברים בחתימה על חוזה מלא. למשל "מסמך זה מתאר את ההסכמות בין הצדדים, אך אינו מחייב אלא ישמש בסיס להסכם סופי שייחתם בעתיד". לחלופין, ניתן לקבוע מנגנון פיצוי מוסכם, למקרה שאחד הצדדים מבקש שלא לקיים את ההסכם.<ref></ref>

==מקרקעין==
ככל חוזה העוסק במקרקעין, גם זיכרון הדברים העוסק במקרקעין כפוף לסעיף 8 לחוק המקרקעין הדורש מסמך כתוב. החתימה על זיכרון דברים בנושא מקרקעין היא בעייתית גם מהטעם שבהיותו מחייב הוא כפוף לחובת דיווח לרשויות המס, ואי דיווח בזמן עלול לגרום להליכים משפטיים ולקנסות.

== הערות שוליים ==

קטגוריה:חוזים והסכמים
קטגוריה:מונחים משפטיים
999

999 היא שנה פלינדרומית, האחרונה באלף הראשון. השנה הפלינדרומית הקודמת לה היא 989, והבאה אחריה היא 1001.

== אירועים ==
* הכוחות הטורקים כובשים את בוכרה. סיום השושלת הסאמאנית.

== נולדו ==

== נפטרו ==

== לוח שנה ==









==קישורים חיצוניים==
Memories of the Never Happened

Memories of the Never Happened הוא אלבום האולפן השביעי של להקת רוקפור (אלבום האולפן הרביעי של הלהקה בשפה האנגלית). האלבום יצא ב־8 במאי 2007, ולווה בסיבוב הופעות בארץ ובארצות הברית.

== רקע ==
3 שנים לאחר האלבום Nationwide, במהלכן נפרדו מהסולן אלי לולאי, וצרפו את הקלידן יקי גני, הוציאו רוקפור את Memories of the Never Happened, שהוקלט ברובו בסן דייגו. את תפקיד הסולן תפס ברוך בן יצחק, מלבד רצועות 4 ו־11, בהן הסולן הוא מרק לזר.

את האלבום קידמו הסינגלים Goes Around (אליו צורפו השיר The Sound of Silence במקור של סיימון וגרפונקל והקטע האינסטרומנטלי Sideburns Pursuit) ו־Young Believer (אליו צורפו השירים Candlelight ו־Crash on Subtitles, שניהם במקור מהאלבום Nationwide אך בביצועים חדשים).

== רשימת השירים ==
#"Glued"- 2:29
#"Half & Half" - 4:39
#"Because of Damaging Words" - 4:09
#"No Worries" - 3:26
#"Old Village House" - 6:46
#"Dear Truth" - 6:10
#"Goes Around" - 4:19
#"It Ain't Easy (When You're Gone)" - 3:46
#"Young Believer" - 5:23
#"Corridors" - 6:47
#"Lady Jette" - 5:32

== חברי הלהקה ==
ברוך בן יצחק - שירה, גיטרות<br />
מרק לזר - שירה, באס<br />
איסר טננבאום - תופים, כלי הקשה<br />
יקי גני - קלידים<br />

== קישורים חיצוניים ==
* 

* 

קטגוריה:אלבומי 2007
קטגוריה:אלבומי רוקפור
קטגוריה:אלבומים באנגלית
אבו מנה

אַבּוּ מֵנָה, או אַבּוּ מִינַא (בערבית: أبو مينا) הייתה עיר, מנזר ומתחם עלייה לרגל נוצרי חשוב בשלהי העת העתיקה במצרים, במרחק 45 קילומטרים דרומית-מערבית לאלכסנדריה. שרידי האתר הוכרזו על ידי אונסק"ו כאתר מורשת עולמית ב-1979. מבין המבנים המקוריים שרדו מעטים בלבד, אך ניתן להבחין ביסודות של הבניינים העיקריים, כגון הבזיליקה.

בעקבות פעילויות חקלאיות באזור חלה עלייה משמעותית במפלס המים, דבר שגרם למספר בניינים באתר להתמוטט או לאבד מיציבותם. בשנת 2001 הוסיפו את האתר לרשימת אתרי המורשת העולמית המצויים בסיכון.

[[איקונין מהמאה ה-6 המתאר את ישו עם מינא]]
המנזר המודרני באבו מנה

==היסטוריה==
מינא הקדוש היה מרטיר שחי בשלהי המאה ה-3 או בתחילת המאה ה-4. מספר מקורות מהמאה ה-5 ותקופות מאוחרות יותר נחלקים במקצת באשר למקום קבורתו והקמת הכנסייה על שמו שהתרחשה לאחר מכן. המרכיבים החשובים בסיפור הם שגופתו נלקחה מאלכסנדריה על גבי גמל שהובל אל תוך המדבר מעבר לאגם מריוט. בנקודה מסוימת, הגמל סירב להמשיך ללכת למרות כל הניסיונות לדרבן אותו. דבר זה נתפס כאות אלוהי, ומלווי הגופה קברו אותה באותו מקום בדיוק.

ברוב גרסאות הסיפור נטען שמיקום הקבר נשכח עד הגילוי מחדש הנסי על ידי רועה צאן מקומי. לפי תרגום של אתיופי:

השמועה על סגולות הריפוי של הרועה התפשטה במהירות. הסינקסריום מתאר כיצד קונסטנטינוס הגדול שלח את בתו החולה לרועה על מנת שזה ירפא אותה. כמו כן, מסופר גם כיצד הבת מצאה את גופתו של מינא, כאשר לאחר מכן קונסטנטינוס הורה לבנות כנסייה באתר זה (בחלק מהגרסאות האחרות של הסיפור מופיע הקיסר זנון, אך ארכאולוגים הצליחו לתארך את היסודות העתיקים של המבנים לאמצע המאה ה-4). בשלהי המאה ה-4 האתר כבר היה מקום עלייה לרגל חשוב עבור נוצרים שהיו זקוקים לרפואה ונסים אחרים.

במהלך שלטונו של ארקדיוס הארכיבישוף המקומי קבע שהעולים לרגל גורמים לעומס יתר על הכנסייה הקטנה. הוא כתב לקיסר האימפריה הביזנטית, שהורה על הרחבה משמעותית של המבנים, הרחבה שהייתה הראשונה מבין שלוש ההרחבות של הכנסייה שהיו עתידות להתרחש. בסוף שלהי העת העתיקה אבו מנה הפך לאתר העלייה לרגל החשוב ביותר בכל מצרים.

אבו מנה נחרב על ידי הכובשים המוסלמים שהגיעו לאזור באמצע המאה ה-7.

==חפירות ארכאולוגיות==
החפירות הראשונות באתר נערכו בין 1905 ל-1907. במהלך החפירות נחשפה כנסיית בזיליקה גדולה, כנסייה סמוכה שבה ככל הנראה נשמרה גופתו של מינא, ובית מרחץ רומי.

סדרת חפירות ארוכה יותר, שנערכה על ידי המוסד הגרמני לארכאולוגיה, הסתיימה ב-1998. במהלך החפירות האחרונות התגלו מתחמי מגורים גדולים עבור עולים לרגל שהיו עניים, ובמתחמים אלו היו אזורים נפרדים לגברים, נשים וילדים. מתחם גדול שהתגלה בכיוון דרום מהבזיליקה היה ככל הנראה מקום המגורים של ראש המנזר. בעקבות החפירות האחרונות הועלתה השערה שהקסנודוכיון (אזור קבלת הפנים במנזר) היה במקור בית קברות. לפי הממצאים נראה כי אגן הטבילה שהיה ליד הכנסייה המקורית עבר שלושה שלבי התפתחות. כמו כן, במקום התגלה מכבש יין, כולל חדרי אחסון תת-קרקעיים, המתוארך למאה ה-6 והמאה ה-7.

==קישורים חיצוניים==

==הערות שוליים==

קטגוריה:מצרים: אתרים ארכאולוגיים
קטגוריה:מצרים: מבנים
קטגוריה:אתרי מורשת עולמית בסיכון
קטגוריה:מצרים: יישובים לשעבר
קטגוריה:יישובים שהוקמו במאה ה-4
מוחמד ותד

מוחמד איברהים ותד (בערבית: محمد وتد; תעתיק מדויק: מחמד ותד; 1 ביוני 1937 - 24 בספטמבר 1994) היה חבר הכנסת מטעם מפלגות מפ"ם וחד"ש. קודם לכן שימש עורך עיתון "על המשמר" בשפה הערבית.

== ביוגרפיה ==
ותד נולד בשנת 1937 בג'ת ולמד בבית ספר מקומי. לאחר תקופה קצרה בתנועת הנוער בנק"י הצטרף לתנועה הערבית המקבילה לתנועת "השומר הצעיר", במסגרתה נבחר להנהגת התנועה. את לימודיו התיכוניים סיים בבאקה אל-גרבייה ומאוחר יותר למד בחוג ללימודי אסיה ואפריקה באוניברסיטת תל אביב.

בהמשך לפעילות בתנועת הנוער, ותד היה פעיל בשורות מפ"ם במגזר הערבי. תקופה ארוכה שימש עורך עיתון התנועה בערבית, "אל מרצאד" (המקביל לעיתון "על המשמר") וחבר הוועדה המדינית של מפ"ם. כן התמנה לחבר הנהלת המרכז ללימודים ערביים ופעל במועצות ציבוריות שונות הנוגעות למגזר הערבי. לפרנסתו עסק בכתיבה ובעריכה. ב-1970 הוצג מחזהו "דו קיום" בתיאטרון חיפה בבימויה של נולה צ'לטון.

בבחירות למועצות בשנת ב-1978 התמודד על ראשות מועצת ג'ת, אך הפסיד בסיבוב השני.

בשנים 1981–1988 כיהן כחבר הכנסת בכנסת ה-10 וה-11. לשתי כנסות אלו נבחר מטעם מפ"ם במסגרת המערך. בכנסת ה-11 פרש ותד עם חברי מפ"ם לסיעה נפרדת ובשנת 1988. טרם הבחירות, פרש ממנה והצטרף למפלגת חד"ש, עקב חילוקי דעות עם אלעזר גרנות, שדחה את תוכנית השלום שהציג דובר אש"ף בסאם אבו שריף ("מסמך אבו שריף"). לאורך שבע שנות כהונתו היה חבר ועדת החינוך והתרבות וועדת הפנים ואיכות הסביבה.

לאחר סיום כהונתו בכנסת ניהל וערך את העיתון "כל אל-ערב" בנצרת ובשנותיו האחרונות ניהל משרד יחסי ציבור.

ותד נהרג בשנת 1994 בתאונת דרכים. היה נשוי ואב לשבעה.

==קישורים חיצוניים==
* 
* 
* 

==הערות שוליים==

קטגוריה:חברי כנסת ערבים
קטגוריה:בוגרי השומר הצעיר
קטגוריה:בוגרי אוניברסיטת תל אביב
קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:חברי הכנסת מטעם חד"ש
קטגוריה:הרוגי תאונות דרכים בישראל
קטגוריה:עורכי על המשמר
קטגוריה:חברי הכנסת העשירית
קטגוריה:חברי הכנסת האחת עשרה
קטגוריה:עיתונאים ערבים ישראלים
קטגוריה:ישראלים שנולדו ב-1937
קטגוריה:ישראלים שנפטרו ב-1994
אחמד שאה קאג'אר

אחמד שאה קאג'אר (בפרסית: احمد شاه قاجار; 21 בינואר 1898 – 21 בפברואר 1930) היה שאה איראן בין השנים 1909–1925. אביו, מוחמד עלי שאה קאג'אר, הודח מתפקידו כשאה לאור התנגדותו להגבלות החוקתיות על הממלכה ואחמד שאה מונה תחתיו בגיל 11 בלבד.

== ביוגרפיה ==
בתקופת מלכותו נאלץ אחמד שאה קאג'אר להתמודד עם אנרכיה פנימית והתערבות זרה בקנה מידה רחב, בעיקר של האימפריה הבריטית והאימפריה הרוסית. בתקופת מלחמת העולם הראשונה נכנסו כוחות צבאיים עות'מאנים ורוסים לחלקה הצפוני של איראן ועשו בשטח זה כבשלהם.

אחמד שאה נדחק מהשלטון בשנת 1921 בעקבות הפיכה של רזא ח'אן פהלווי והשתלטותו על הכוחות הצבאיים, ובשנת 1923 עזב את איראן יחד עם משפחתו. הוא הודח רשמית בשנת 1925 עם הכתרתו של רזא ח'אן פהלווי לשאה החדש.

הוא נפטר בשנת 1930 בצרפת.

==קישורים חיצוניים==

* [https://web.archive.org/web/20041009150709/http://users.sedona.net/~sepa/ahmadsha.html מאמר רקע על אחמד שאה] 
* [http://www.iranchamber.com/history/qajar/qajar.php מאמר על שושלת קאג'אר] 
* [http://www.maharonov.com/docs/Iran%20(tavla).doc סקירה היסטורית] (טבלה)

שושלת קאג'ארית
קטגוריה:מלכי פרס
קטגוריה:מעוטרי מסדר אוסמניה
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:מהגרים מאיראן לצרפת
קטגוריה:ילידי 1898
קטגוריה:נפטרים ב-1930
בנימין טמקין

בנימין (בני) טמקין (נולד ב-7 במרץ 1945) הוא פרופסור למדע המדינה, וחבר הכנסת בכנסת ה-13.

== ביוגרפיה ==
טמקין נולד במונטריי שבמקסיקו ועלה ארצה בשנת 1971. הוסמך לתואר שני במדע המדינה באוניברסיטה העברית בירושלים ולדוקטור באוניברסיטת קולומביה בניו יורק. לאחר עלייתו ארצה שירת תקופה קצרה בצה"ל.

פעילותו הפוליטית בישראל החלה בקבוצת השמאל הסטודנטיאלית שפעלה באוניברסיטה העברית. מאוחר יותר היה פעיל במוקד ושל"י. פעילותו המפלגתית ברצ החלה בשנת 1983 שעה ששל"י חברה לרצ-התנועה לזכויות האזרח ולשלום. בשנת 1985 נבחר ליו"ר מועצת המפלגה ובשנת 1989 נבחר למזכ"ל רצ. בתפקיד זה החזיק עד בחירתו לכנסת השלוש עשרה, בה כיהן בשנים 1992–1996. כחבר הכנסת טמקין היה יו"ר ועדת חקירה פרלמנטרית בנושא אלימות בקרב בני נוער ויו"ר ועדת המשנה לנוער במצוקה, מלבד חברותו בוועדת העבודה והרווחה וועדת הפנים ואיכות הסביבה.

בתום כהונתו בכנסת היה למנכ"ל משותף של מפלגת מרצ ואחד מחברי הסיעה. לאחר שב-1999 לא הצליח להיבחר לכנסת, חזר טמקין לעיסוקיו באקדמיה ובשנת 2000 שב לחיות במקסיקו ושימש יועץ אסטרטגי לאוניברסיטת סידה. עקב כך טמקין סירב בשנת 2002 לתפוס את מקומו של אמנון רובינשטיין בכנסת ובמקומו הושבע עוזי אבן. בשנת 2003 הצטרף לסגל המכון הדרום-אמריקאי למדעי החברה (FLACSO) בדרג פרופסור.

==קישורים חיצוניים==
* 

קטגוריה:ישראלים שנולדו ב-1945
קטגוריה:חברי הכנסת מטעם מרצ
קטגוריה:חוקרי מדע המדינה ישראלים
קטגוריה:חברי הכנסת השלוש עשרה
קטגוריה:חברי הכנסת: אנשי מחקר ואקדמיה
קטגוריה:ישראלים ילידי מקסיקו
קטגוריה:מדענים ישראלים
פרס סזאר

פרס סזאר (בצרפתית: César du cinéma) הוא פרס האקדמיה הצרפתית לקולנוע (Académie des Arts et Techniques du Cinéma), והוא המקבילה הצרפתית לפרס האוסקר האמריקאי.

== היסטוריה ==
הפרס מוענק החל משנת 1976. טקס חלוקת הפרס נערך מדי פברואר ב-Théâtre du Châtelet בפריז. בטקס הראשון חולקו 13 פרסים ונכון ל-2021, ישנם 22 פרסים. הזוכים נבחרים על ידי 4,000 אנשי מקצוע בשתים עשרה קטגוריות באקדמיה הצרפתית (בדומה לפרס האוסקר). חברי האקדמיה מצביעים פעמיים: פעם אחת בשביל לבחור את המועמדים ובהצבעה השנייה בוחרת את הזוכים.

הפרס קרוי על שם הפסל הצרפתי סזאר באלדאצ'יני (César Baldaccini), אשר פסלוניו מוענקים כפרס.

הסרט הישראלי הראשון שזכה בפרס הוא "ואלס עם באשיר", שזכה בקטגוריית "הסרט הזר הטוב ביותר" לשנת 2009. בשנת 2006 היה הסרט "ללכת על המים" מועמד בקטגוריה זו, אך לא זכה.

==קטגוריות הפרס==
רשימת הפרסים המוענקים בטקס: (נכון ל-2021)
* פרס סזאר לסרט הטוב ביותר
* פרס סזאר לבמאי הטוב ביותר
* פרס סזאר לשחקן הטוב ביותר
* פרס סזאר לשחקן משנה הטוב ביותר
* פרס סזאר לשחקן המבטיח ביותר
* פרס סזאר לשחקנית הטובה ביותר
* פרס סזאר לשחקנית המשנה הטובה ביותר
* פרס סזאר לשחקנית המבטיחה ביותר
*פרס סזאר לתסריט המעובד הטוב ביותר
* פרס סזאר לתסריט הטוב ביותר
*פרס סזאר לסרט הבכורה הטוב ביותר
*פרס סזאר לסרט הזר הטוב ביותר
*פרס סזאר לסרט האנימציה הטוב ביותר (באורך מלא/קצר)
*פרס סזאר לסרט התיעודי הטוב ביותר
*פרס סזאר לסרט הקצר הטוב ביותר
* פרס סזאר לצילום הטוב ביותר
*פרס סזאר לעיצוב התלבושות הטוב ביותר
* פרס סזאר לעריכה הטובה ביותר
* פרס סזאר לפסקול הטוב ביותר
* פרס סזאר לסאונד הטוב ביותר
*פרס סזאר לעיצוב ההפקה הטוב ביותר
* פרס סזאר לשם כבוד
*קטגוריות בעבר
*הסרט הטוב ביותר מהאיחוד האירופי (2002–2004)
*הפוסטר הטוב ביותר (1986–1990)
*המפיק הטוב ביותר (1995–1996)
*התסריט הטוב ביותר (מעובד או מקורי) (1976–2005)
*הסרט הטוב ביותר בשפה הצרפתית (1984–1986)
*הסרט התיעודי הקצר הטוב ביותר (1977–1991)
*סרט האנימציה הקצר הטוב ביותר (1977–1990)

==קישורים חיצוניים==

* 

* [http://www.imdb.com/Sections/Awards/C%E9sar_Awards_France פרס סזאר], באתר IMDb

*
קטגוריה:ערכים שבהם תבנית בריטניקה אינה מתאימה
סזאר
קטגוריה:צרפת: פרסים קולנועיים
ישמעאל בן נתניה

ישמעאל בן נתניה (לפעמים: ישמעאל בן נתניהו) היה רוצחו של גדליה בן אחיקם, מנהיג "שארית הפליטה"<ref>בספר ירמיה (מ"א ט"ו והלאה בפסוקים) מתואר שישמעאל בן נתניה ברח עם שמונה אנשים מאת יוחנן בן קרח שר הצבא, שם מתואר שיוחנן הנהיג את העם והוביל אותם למצרים נגד רצון השם שניבא ירמיה הנביא.</ref> שנשארה בארץ אחר חורבן בית המקדש הראשון.

== סיפור הרצח ==
לאחר חורבן בית ראשון, כאשר רוב עם ישראל הוגלו לבבל, מספר קטן של יהודים הורשו להישאר בארץ ישראל, ועל אנשים אלה הציב נבוכדנצר מלך בבל את גדליה בן אחיקם. בין הנותרים בארץ היה ישמעאל בן נתניה שהיה מבית דוד, ולכן שאף ישמעאל בן נתניה להחזיר את המלוכה למשפחתו, ולא ראה בעין יפה את היחסים עם הבבלים. רציחתו של גדליה בן אחיקם על ידי ישמעאל בן נתניה מתוארת בספר ירמיה:

יום לאחר הרצח הגיעה משלחת בת שמונים איש משאר הפליטה היהודית בארץ ישראל - שכם, שילה ושומרון, וישמעאל בן נתניה מפתה אותם לתוך העיר ורוצח את כל המשלחת, למעט עשרה אנשים שמבטיחים לתת לו את כספם בתמורה לחייהם. את שאר היהודים שנשארו במצפה הוא שובה, עד שיוחנן בן קרח מאנשי גדליהו בן אחיקם מוצא אותו בגבעון וישמעאל נמלט אל עמון.

=== השלכות הרצח ===
רצח גדליהו בן אחיקם הביא להתפוררות נוספת של תושבי יהודה. בתקופה זו ברחו רבים מבני יהודה למצרים ולארצות אחרות. רצח פוליטי זה נחשב לאסון היסטורי בהיסטוריה היהודית ולסוף תקופת הבית הראשון, ויום ג' בתשרי שבו או בסמוך לו בוצע הרצח (ג' או א' בתשרי) נקבע כיום תענית ומוכר כצום גדליה. בספרים חסידיים מוזכר צום זה בדרגת צום תשעה באב משום שהמנהיג האחרון שהנהיג ברצון העם היה גדליה בן אחיקם ועם מותו נתפזרו כליל יושבי הארץ.

== הערות שוליים ==

קטגוריה:אישים בספר ירמיהו
קטגוריה:מתנקשים פוליטיים בתנ"ך
קטגוריה:צום גדליה
מארקו יאריץ'

מארקו יאריץ (בסרבית קירילית: Марко Јарић; נולד ב-12 באוקטובר 1978 בבלגרד, יוגוסלביה) הוא כדורסלן עבר סרבי ששיחק בעמדת הקלע באירופה וב-NBA, וייצג גם את נבחרת הכדורסל של יוגוסלביה.
== קריירה ==
יאריץ' שיחק לראשונה בצורה מקצוענית בקבוצה פריסטרי מיוון. לאחר שנתיים ביוון, יאריץ' עבר לקבוצת טים סיסטם בולוניה מאיטליה. בשנת 2000 הוא נבחר במקום ה-30 בדראפט על ידי הלוס אנג'לס קליפרס אך החליט להישאר באירופה ועבר אל היריבה העירונית של טים סיסטם, קינדר בולוניה. יאריץ' הפך לשחקן היחיד בתולדות הליגה האיטלקית שהיה שותף פעמיים ברציפות לזכייה באליפות בשתי קבוצות שונות, עם טים סיסטם ב-2000 ועם קינדר ב-2001. לאחר שנתיים בקינדר, יאריץ' חתם בקבוצת לוס אנג'לס קליפרס שבחרה בו בדראפט. לאחר שלש עונות במדי הקליפרס, יאריץ' עבר בטרייד למינסוטה טימברוולבס תמורת סם קאסל. בדצמבר 2009, עבר לשחק בקבוצת הכדורסל הספרדית ריאל מדריד.

יאריץ' שיחק בנבחרת יוגוסלביה באליפות אירופה בכדורסל 2001 ובאליפות העולם 2002, ועזר לה לזכות במדליית הזהב בשתי התחרויות, כאשר באליפות הראשונה הוא נבחר לחמישיית הטורניר. הוא שיחק גם בנבחרת יוגוסלביה באליפות אירופה עד גיל 22 בשנת 1998, וזכה איתה בזהב.

יאריץ' התחתן עם הדוגמנית אדריאנה לימה בשנת 2009, ולהם נולדו שני ילדים. בשנת 2016 התגרשו.

==קישורים חיצוניים==

* [http://www.nba.com/playerfile/marko_jaric/ דף השחקן ב-NBA.com]

קטגוריה:כדורסלני פריסטרי אתונה
קטגוריה:כדורסלנים סרבים
קטגוריה:כדורסלני פורטיטודו בולוניה
קטגוריה:כדורסלני וירטוס בולוניה
קטגוריה:כדורסלני ממפיס גריזליס
קטגוריה:כדורסלני מינסוטה טימברוולבס
קטגוריה:כדורסלני לוס אנג'לס קליפרס
קטגוריה:כדורסלנים יוגוסלבים
קטגוריה:כדורסלני ברוקלין נטס
קטגוריה:כדורסלני ריאל מדריד
קטגוריה:כדורסלני מנס סאנה סיינה
קטגוריה:בחירות דראפט של לוס אנג'לס קליפרס
קטגוריה:סרבים שנולדו ב-1978
פסטל רך

פסטלים רכים, ערכה במותג רמברנדט של חברת Talens
פַּסְטֵל רך הוא מקלון פסטל, המיועד לציור ורישום. כמו מקלוני פסטל אחרים, הוא מורכב מתערובת של צבען וחומר מילוי, כגון גומי ערבי. אין הבדל מהותי בזהות המרכיבים בין גירי פסטל (או "פסטל יבש") לבין פסטל רך, וההבדל בין השניים הוא ברכות המקלון ואופי מריחתו על הדף. פסטל רך חלק יותר במרקמו וקל למריחה, אך הוא משאיר יותר פירורי אבק מגיר פסטל, והרכבו כולל יותר פיגמנט ופחות חומר מילוי. בפסטלים רכים איכותיים, חומר המילוי לא יכלול כלל חימר וחומרים כבדים נוספים, ולרוב יהיה מסיס במים. חומר המילוי לעולם אינו שמנוני, בניגוד לפסטל שמן.

==שימושים==
פסטלים רכים הם סוג הפסטל הנמכר ביותר לשימוש אמנים, היות שהוא נוח יותר לציור מגירי פסטל, ולרוב עולה מעט פחות מפסטל שמן באיכות דומה. ניתן למרוח את הפסטל בשכבות, ולהגיע לדקויות עדינות וסגנון ציור ריאליסטי; מנגד, ניתן ליצור תמונות אבסטרקטיות ואקספרסיביות בקלות על ידי מריחה גסה, שימוש בממיסים ומריחת השכבות לאחר הנחתן על הנייר באמצעות מרית ציירים. עבודה עם פסטל רך כוללת את המקלונים (המגיעים בצורה של מלבנית או גלילית), עפרונות לבנים ושחורים נטולי גרפיט לסימון קווי מתאר, מספר מריות וחרטים לערבוב עדין של הפסטל המרוח, ושימוש רב באצבעות להשגת אפקטים נוספים.

==סוגים שונים של פסטל רך==

פסטל רך מגיע במספר קטגוריות שונות: 
*פסטל רך למתחילים כולל כמות גדולה יחסית של חומר מילוי ותוספת של צבען גיר לריכוך, ובהתאם גווניהם בהירים וחיוורים יחסית.
*פסטל רך לאמנים כולל כמות מוגדלת של צבען, צמצום של חומר מילוי ושילוב של חומרים מאגדים קלים יותר, לרוב ללא שעווה.
*פסטל שעווה (Crayon): פסטל בו חומר המילוי כולל בעיקר שעווה, פחם וגיר. משמש כעפרון צביעה ראשון לילדים בכיתות הנמוכות, היות שאינו רעיל ורך מאוד לשימוש. אינו משאיר אבק הודות לשעווה, אך מנגד לא ניתן למריחה באמצעות האצבע. ניתן לערבוב רק בחימום מוקדם, או שימוש בממיסים כימיים. קיימים פסטלי שעווה מסיסים במים (לרוב על מנת להקל על ניקיון כתמים לא רצויים מקירות).

== קישורים חיצוניים ==
*[https://web.archive.org/web/20081216165907/http://pastelsocietyofamerica.org/main/ אחוות הפסטל של אמריקה] אתר מאגד לציירי פסטל, הכולל פסטל רך
*[https://web.archive.org/web/20071212223700/http://www.crayola.com/products/splash/CRAYONS/ פסטלי שעווה מתוצרת Crayola] באתר הבית של החברה
*[https://web.archive.org/web/20050130090921/http://www.carandache.ch/products/fineart/detail.lbl?g=Artist&p=Soft%20pastels פסטל רך של חברת קרן דאך] באתר הבית של החברה
*[http://www.wetcanvas.com/forums/forumdisplay.php?f=149 פורום לאמנים העובדים בפסטל רך] באתר WetCanvas

קטגוריה:אמנות: חומרי גלם
קטגוריה:טכניקות ציור
שי גולדמן

שי גולדמן (נולד ב-5 בינואר 1964 בחיפה) הוא צלם קולנוע וטלוויזיה ישראלי. זוכה פרס אופיר לצילום לשנת 2006 ולשנת 2016.

==ביוגרפיה==
גולדמן נולד ולמד בחיפה, בחטיבת הביניים בבית הספר הריאלי ובתיכון בבסמ"ת.

מסרטי הקולנוע שצילם: לנגד עיניים מערביות ובסמה מוצ'ו בבימוי יוסף פיצ'חדזה; המנגליסטים בבימוי יוסי מדמוני ודוד אופק; שלוש אמהות בבימוי דינה צבי ריקליס, שעליו גם זכה בפרס אופיר לצילום; תנועה מגונה בבימוי צחי גראד; הכל מתחיל בים בבימוי איתן גרין; וההתחלפות בבימוי ערן קולירין, שאיתו גולדמן עובד בקביעות. סרטו הידוע והמצליח ביותר כצלם הוא ביקור התזמורת, גם הוא של קולירין, שזכה בפרס המבקרים בפסטיבל קאן, בפסטיבל סרייבו, בפרס הגראנד פרי היוקרתי בפסטיבל טוקיו ובפרסים רבים נוספים בפסטיבלים בינלאומיים. גולדמן הביא לסרט המצליח איכות ויזואלית מופשטת שאפשרה ליצירה לחרוג מהמקומי ולגעת באוניברסלי וכך תרם להצלחה הבינלאומית הניכרת של הסרט.

גולדמן מאופיין בעבודתו המוקפדת והנקייה המשלבת עידון הן בקומפוזיציה והן במשחקי אור וצל. ההעמדה האסתטית הבולטת אצלו אינה מעקרת את האלמנט הרגשי והברור מהתמונה.

מסדרות הטלוויזיה שצילם: "13 ימים" של הבמאי ערן קולירין; "חדר מלחמה" שכתב יאיר לפיד; "פרנקו וספקטור" של עמית ליאור; "30 ש"ח לשעה" בבימוי דוד אופק ושרי עזוז, שאותה כתב יוסי מדמוני.

גולדמן נשוי לכוריאוגרפית ענת דניאלי ולזוג שלושה ילדים.

== פילמוגרפיה ==
=== קולנוע ===
* אדי קינג (1992) - עוזר צלם
* זהר (1992) - עוזר צלם
* לנגד עיניים מערביות (1996)
* בטרנד (1999) - סרט טלוויזיה
* בסמה מוצ'ו (2000)
* המנגליסטים (2003)
* סיפור קיץ (2004)
* המסע הארוך (2004)
* שלוש אמהות (2006)
* תנועה מגונה (2006)
* ביקור התזמורת (2007)
* הכל מתחיל בים (2008)
* המשוטט (2010)
* התפרצות X (2010)
* שלום (2011) - סרט סטודנטים
* בדרך אל החתולים (2011)
* השוטר (2011)
* ברקיע החמישי (2012)
* ההתחלפות (2012)
* אנחנו לא לבד (2012)
* שחקן ספסל (2012) - סרט קצר
* פרפה (2012) - סרט קצר
* מפריח היונים (2014)
* גאליס - המסע לאסטרה (2014)
* הגננת (2014)
* הקפות (2015)
* החזן והים (2015) - סרט קצר
* תיקון (2015)
* סוף עידן התמימות (2015)
* מיומנו של צלם חתונות (2016) - סרט קצר
* מעבר להרים ולגבעות (2016)
* חדרי הבית (2016)
* מוטלים בספק (2017)
* נולדתי בירושלים ואני עדיין חי (2019)
* מילים נרדפות (2019)
* הנה אנחנו (2020)
* ויהי בוקר (2021)

=== טלוויזיה ===
* פלורנטין (1997-2001)
* פרנקו וספקטור (2003-2004)
* חדר מלחמה (2005)
* חמישה גברים וחתונה (2008)
* אופוריה (2012-2013)
* 30 ש"ח לשעה (2012-2014)
* אטלנטיקה (2015)
* לצבי יש בעיה (2016-)
* תיק נעדר (2019)
* ריקוד האש (2022)

== קישורים חיצוניים ==

קטגוריה:צלמי קולנוע ישראלים
קטגוריה:זוכי פרס אופיר: צלמי קולנוע
קטגוריה:בוגרי בסמ"ת
קטגוריה:ישראלים שנולדו ב-1964
אריק להב ליבוביץ

אריק להב ליבוביץ (נולד ב-12 בינואר 1963) הוא עורך סרטים בתחום העלילה הדוקומנטרי וסדרות טלוויזיה. זכה בארבעה פרסי אופיר בקטגוריית העריכה הטובה ביותר, בשני פרסי העריכה הטובה בפסטיבל דוקאביב, והיה מועמד לפרס העריכה הטובה של האקדמיה האירופית ומועמדות לפרס אמי של העריכה הדוקומנטרית.

בשנת 2019 כתב את הספר "הטופוגרפיה של העריכה"

==ביוגרפיה==

== מסרטי הקולנוע שערך ==
* "לבנון" (זוכה אריה הזהב פסטיבל ונציה) בבימוי שמוליק מעוז (עליו היה מועמד סופי לפרס האוסקר האירופי בעריכה)
*"ביקור התזמורת", "המסע הארוך", "ההתחלפות" בבימוי ערן קולירין.
*"מקום בגן עדן" בבימוי יוסי מדמוני
*"המנגליסטים", "מלנומה אהובתי" בבימוי יוסי מדמוני ודוד אופק
*"תיאום כוונות" בבימוי איל חלפון.
* "סיפורי בית קפה" בבימוי עמית ליאור
* "להציל את נטע" בבימויו של ניר ברגמן.
* "שש פעמים" - על עריכתו בסרט זה הוא היה מועמד לפרס אופיר 2013 בקטגוריית העריכה הטובה ביותר. 
* "הרחק מהיעדרו" בבימוי קרן ידעיה 
* "אפס ביחסי אנוש" - עריכתו בסרט זה זיכתה אותו בפרס אופיר לשנת 2014 בקטגוריית העריכה הטובה ביותר.
* "היורד למעלה" - עריכתו בסרט זה זיכתה אותו בפרס אופיר 2015 בקטגוריית העריכה הטובה ביותר.
* "פוקסטרוט" - עריכתו בסרט זה זיכתה אותו בפרס אופיר לשנת 2017 בקטגוריית העריכה הטובה ביותר.
*״הבלתי רשמיים" - עריכתו בסרט זה זיכתה אותו בפרס אופיר לשנת 2018 בקטגוריית העריכה הטובה ביותר.
*"שקרים לבנים" בבימויו של יצחק רובין (1999).
*"מלחמת 90 הדקות" בבימויו של אייל חלפון (2016).
*”גולדה״ בבימויו של גיא נתיב (2023).
*"לרוץ על החול" בבימויו של אדר שפרן.

==מסדרות הטלוויזיה שערך==
*"בת ים ניו יורק", "טייק אוויי" ו"עלילות דוד" בבימוי יוסי מדמוני ודוד אופק. 
*"להרוג את הסבתא", יוצרים יוסי מדמוני, ליאור שפר ודוד אופק 
*"מלנומה אהובתי", בבימוי יוסי מדמוני ודוד אופק 
*"החמישייה הקאמרית" בבימוי איתן צור.
*"פלפלים צהובים" בבימוי קרן מרגלית.

==מהסרטים הדוקומנטריים שערך== 
*"ההרוג ה-17" (עליו זכה בפרס העריכה בפסטיבל דוקאביב) בבימוי דוד אופק.
* "החברה הגרועה בעולם" בבימוי רגב קונטס
* "המורה אירנה" בבימוי איתמר חן (עליו זכה בפרס העריכה בפסטיבל דוקאביב)
* "לאהוב את סופיה" בבימוי אוהד יתח (עליו זכה בפרס העריכה בפסטיבל דוקאביב)
* "ילדי היטלר" בבימוי חנוך זאבי
* "האגדה על ניקולאי וחוק השבות" בבימוי דוד אופק.
* "בשבילי הם טובים מהביטלס" בבימוי יוני ציגלר
* "צ'לרי בגדאד" בבימוי איל חלפון
* "הזירה" בבימוי מויש גולדברג ויונתן גורפינקל
* "חמישה ימים" בבימוי יואב שמיר.

==קישורים חיצוניים==

* אלינור נחמיה, [http://www.frontrow.co.il/2016/08/%D7%90%D7%A8%D7%99%D7%A7-%D7%9C%D7%94%D7%91-%D7%9C%D7%99%D7%91%D7%95%D7%91%D7%99%D7%A5-%D7%91%D7%A9%D7%99%D7%97%D7%94-%D7%A2%D7%93%D7%99%D7%99%D7%9F-%D7%9E%D7%97%D7%A4%D7%A9-%D7%90%D7%AA/ אריק להב ליבוביץ' בשיחה – עדיין מחפש את הנפח שלו בחדר העריכה], באתר "שורה ראשונה", 31 באוגוסט 2016
* 

קטגוריה:עורכים ישראלים
קטגוריה:זוכי פרס אופיר: עורכים
קטגוריה:ישראלים שנולדו ב-1963
גירי פסטל

[[גירי פסטל]]

גירי פַּסְטֵל הם סוג של פסטל המיועד לציור ורישום. כמו מקלוני פסטל אחרים, הם מורכבים בעיקר מצבען וחומר מילוי, לרוב שילוב של שעווה, גומי ערבי, פחם, גיר, ולעיתים תוספות כבדות יותר, כגון חימר. אין הבדל מהותי במרכיבים בין גירי פסטל לפסטלים רכים, פרט למידת הרכות של המקלון, שהיא תוצר לוואי של היחס בין חומר המילוי לצבען. קרויים לעיתים פסטל יבש, פסטל קשה או גירי פוליכרומוס.

==שימושים==
גירי פסטל מאפשרים עבודה עדינה ומדויקת, בדומה לעפרונות פסטל. כמדיום קשה, הם פחות ניתנים לערבוב על פני הנייר לעומת פסטלי שמן או פסטל רך, ועל כן נוהגים להשתמש בהם בעיקר לרישום הדורש קווים מדויקים, או בשילוב עם פסטלים רכים. עם זאת, קיימים ציורים רבים העושים שימוש אך ורק בגירי פסטל, חלקם ביצירות אמנות חשובות. בציור בגירי פסטל יש צורך בגירים עצמם, גיר לבן ושחור, עפרונות לבנים ושחורים נטולי גרפיט, ולעיתים ממיס על מנת ליצור אפקטים נוזליים. מרבית גירי הפסטל מסיסים במים. גירי פסטל דורשים לרוב משטח מחוספס מעט יותר מפסטלים אחרים, כמו למשל נייר אקוורל או לוח עץ.

==מקורות==
[[ציור בצבעי פסטל מאת אדגר דגה]]
גירי הפסטל הם גלגול מוקדם יחסית של הפסטל, והיו בשימוש כבר בימי הרנסאנס. לאונרדו דה וינצ'י תיעד אותם בכתביו כבר במאה ה-13, והם עברו גלגולים שונים לאורך המאות. איכות וכמות הפיגמנט השתנו, וכך גם חומרי המילוי. הגמישות של הגומי הערבי החליפה את הנוקשות של השעווה, מינוני הפחם והגיר התמעטו, ומתוך גיר הפסטל התפתח הפסטל הרך. במאה ה-20 צירפו שמן לתערובת וכך התפתחו פסטלי השמן.

== קישורים חיצוניים ==
*[https://web.archive.org/web/20081216165907/http://pastelsocietyofamerica.org/main/ אחוות הפסטל של אמריקה] אתר מאגד לציירי פסטל, הכולל גירי פסטל
*[https://web.archive.org/web/20071207205609/http://www.wetcanvas.com/forums/channels.php?s=&channel_id=21 פורום לאמנים העובדים בפסטל] באתר WetCanvas.

קטגוריה:אמנות: חומרי גלם
קטגוריה:טכניקות ציור
קשרי משפחה

קשרי משפחה (באנגלית: Family Ties) היא קומדיית מצבים אמריקאית, אשר הופקה לשידור ברשת NBC בין השנים 1982 עד 1989. בישראל, שודרה הסדרה לאורך השנים ב, ערוץ המזרח התיכון, בערוץ הילדים ברצועת "שש פלוס" ובסטאר וורלד.

הסדרה הייתה יוצאת דופן בכך שהציבה תומך קפיטליזם ושוק חופשי כגיבור הסדרה ולא כנבל. הסדרה זכתה ב-3 פרסי אמי, ופרס גלובוס הזהב.

==תקציר העלילה==
התוכנית עסקה בחייהם של בני משפחת קיטון, תושבי העיר קולומבוס. ההורים בעלי השקפת עולם ליברלית הם סטיבן קיטון, מנהל תחנה מקומית של רשת הטלוויזיה הציבורית האמריקאית, ואליס קיטון, ארכיטקטית מצליחה ושלושת ילדיהם: אלכס (אשר מגולם על ידי מייקל ג'יי. פוקס) הבן השאפתן של המשפחה בעל השקפת עולם שמרנית, מאלורי וג'ניפר. באמצע העונה החמישית של הסדרה נולד למשפחה בן נוסף בשם אנדי.

==הדמויות==
*אלכס פ. קיטון - (מייקל ג'יי. פוקס)
*אליס קיטון - (מרדית' בקסטר)
*סטיבן קיטון - (מייקל גרוס)
*מאלורי קיטון - (ג'אסטין בייטמן)
*ג'ניפר קיטון - (טינה יות'רז)
*אנדרו "אנדי" קיטון - (בריאן בונסל)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:זוכי אמי בפריים טיים: תוכניות: תסריט לקומדיה
קטגוריה:זוכי פרס גלובוס הזהב
אבטולמוס

אַבְטוֹלְמוֹס (ביוונית: ) היה תנא מן הדור השלישי. נזכר פעמים ספורות במשנה ובתוספתא כאשר רבי יוסי מוסר בשמו עדויות על ענייני הלכה משמם של "חמישה זקנים".

ייתכן שזהו אבטולמוס בן ראובן, הנזכר ב כמי שהותר לו, בשל קרבתו למלכות, לגדל תספורת מסוג "קומי" – קרחת מהמצח עד אמצע הראש ומאמצע הראש עד העורף שערות – שהייתה נהוגה בקרב הגויים (בגרסה אחרת הכוונה לרבי ראובן בן אצטרובילי).

בספרות התנאים מופיע תנא בשם רבי יונתן בן אבטולמוס, ואפשר שהוא בנו.

==קישורים חיצוניים==
* 
* 

==הערות שוליים==

קטגוריה:תנאים
שופרון (כדורגל)

מועדון הכדורגל שופרון (בהונגרית: FC Sopron) היה מועדון כדורגל הונגרי בעיר שופרון שבמערב הונגריה. מועדון הכדורגל לא נמנָה עם אחד המועדונים הגדולים במדינה, והתואר היחיד בו החזיקה הקבוצה הוא מחזיקת הגביע ההונגרי בשנת 2005.

הקבוצה העפילה שלוש עונות בלבד בתולדותיה למפעלים האירופיים. העונה הראשונה הייתה עונת , אז שיחקה בגביע האינטרטוטו, אך הפסידה כבר בסיבוב הראשון לקבוצת טפליצה הצ'כית.

בעונת שיחקה הקבוצה בגביע אופ"א, אך הפסידה בסיבוב המוקדם השני לקבוצת מטאלורג דונייצק האוקראינית. הקבוצה חזרה לגביע האינטרטוטו בעונת 2006, אז הפסידה בסיבוב השני לקבוצת קייסריספור הטורקית.

הקבוצה פורקה בשנת 2008 על ידי התאחדות הכדורגל ההונגרית בעקבות התנהלות כספית בלתי תקינה.

==קישורים חיצוניים==

קטגוריה:קבוצות כדורגל הונגריות
קטגוריה:קבוצות כדורגל שהתפרקו
קטגוריה:קבוצות כדורגל שהוקמו ב-1921
איקיקה

שדרת בקדאנו, איקיקה
התיאטרון העירוני של איקיקה בלילה
איקיקה (בספרדית: Iquique) היא עיר נמל ובירת מחוז טרפקה (Tarapacá) בצפון צ'ילה. היא שוכנת לחוף האוקיינוס השקט, בשולי מדבר אטקמה. על פי מפקד אוכלוסין מ-2002, אוכלוסייתה מנתה 226,419 נפשות. שמה של איקיקה נגזר מהביטוי Ique-Ique, שמשמעותו בשפת איימרה "שלווה" או "מנוחה".

==היסטוריה==
איקיקה נוסדה במאה ה-16 ונקראה תחילה Nuestra Señora de la Concepción de Ique-que. בתקופה הקולוניאלית הייתה חלק ממלכות המשנה של פרו, ולאחר מלחמות העצמאות של אמריקה הלטינית נותרה בשטח פרו. גילוי מרבצי המלחת במדבר אטקמה הביא לצמיחתה המהירה מאמצע המאה ה-19, עת שימשה נמל ראשי לייצוא המלחת ותוצריה לאירופה.

ההכרה בערכה הכלכלי הרב של המלחת גרמה לסכסוכי גבול בין צ'ילה, פרו ובוליביה, ולפרוץ מלחמת האוקיינוס השקט (1879-1883). במהלך המלחמה התחולל מול חופי איקיקה קרב ימי (ב-21 במאי 1879) בין חילות הים של צ'ילה ופרו. אף כי לא הושגה בו הכרעה, עורר הקרב אלפי צעירים צ'יליאניים להתגייס לצבא, והוא נחשב בהיסטוריה של צ'ילה לאחד הגורמים העיקריים שהביאו לניצחונה במלחמה.

בסיום המלחמה סיפחה צ'ילה את מחוזות טקנה (Tacna), אריקה (Arica) וטרפקה, ובהם מרבית אזורי הכרייה של המלחת. בעקבות זאת קיבלה איקיקה תנופה נוספת לגידולה והפכה לעיר קוסמופוליטית, מרכז לחברות הכרייה, שרובן היו בבעלות בריטית ואמריקנית.

תנאי ההעסקה הירודים של פועלי מכרות המלחת גרמו לתסיסה בקרב הפועלים, שהגיעה לשיאה בשביתה כללית, בדצמבר 1907. אלפי פועלים שובתים ובני משפחותיהם צעדו מהמכרות והתקבצו באיקיקה, שם התכנסו בחצר בית הספר "דומינגו סנטה מריה", ופנו לממשל לתווך ביניהם לבין המעסיקים במשא ומתן על דרישותיהם. ארגוני הפועלים של איקיקה תמכו במאבק פועלי המכרות והצטרפו לשביתתם עד שהעיר הושבתה לחלוטין. השביתה הסתיימה ב-21 בדצמבר לאחר שכוחות צבא פתחו באש לעבר השובתים והרגו כמה מאות מהם, בטבח סנטה מריה דה איקיקה, שהיה לאירוע מכונן בתולדות תנועת הפועלים בצ'ילה.

ירידת מחיר המלחת לאחר שפותחה שיטה להפקת אשלגן חנקתי באופן מלאכותי, ובמקביל השפל הגדול שהחל ב-1929, פגעו קשות בכלכלת איקיקה, שהתבססה כולה על יצוא המלחת. המוני פועלים עזבו את המכרות והיגרו אליה, אך נותרו ללא תעסוקה. בעשורים הבאים התפתח בה בהדרגה ענף הדיג ותעשיות הנלוות אליו, עד שאיקיקה הפכה מנמל מלחת לנמל של קמח דגים. ב-1975 היא הוכרזה כנמל חופשי (Zona Franca) על מנת למשוך אליה השקעות זרות.

ב-2001 הוכרזה איקיקה "בירת התרבות של אמריקה" לשנה זו, מעמד שהביא לגידול ופיתוח התיירות בעיר.

==ערים תאומות==
* 
* 
* 
* 
* 
* 
* 
* 
* 
* 

==קישורים חיצוניים==

* 
* [http://www.iquiqueonlineinenglish.tk העיתון המקוון Iquique On Line] 
* [http://www.zofri.cl אזור הסחר החופשי של איקיקה] 
* [http://www.centenariosantamaria.cl מאה שנים לטבח סנטה מריה דה איקיקה] 
* 

קטגוריה:צ'ילה: ערים
קטגוריה:צ'ילה: ערי נמל
קטגוריה:צ'ילה: ערי חוף
קטגוריה:טרפקה
מבצע מוראל

מבצע מוראל היה מבצע להעלאת יהודי מרוקו, שנערך מ-16 במרץ 1961 עד ב-24 ביולי 1961 ובמסגרתו עלו לישראל כ-530 ילדים יהודים.

לאחר שממלכת מרוקו קיבלה עצמאות מהרפובליקה הצרפתית הרביעית ב־1956 אסרה הממלכה על הגירה לישראל. "המוסד" ארגן עליות חשאיות של יהדות מרוקו באמצעות ספינת "אגוז". בינואר 1961 טבעה הספינה וכל 44 נוסעיה, מחציתם ילדים, נספו.

בעקבות האסון הועלה רעיון להעלאת יהודים ממרוקו. על פי התכנית, שליח ארגון יתחזה לנציג של ארגון שווייצרי הומניטרי שיוצב בקזבלנקה יפנה לשלטונות מרוקו ביוזמה להוציא מאות ילדים יהודים ומוסלמים לחופשה בשווייץ. אחרי שהות קצרה בשווייץ ימשיכו הילדים היהודים לישראל.

במקביל, דייוויד ליטמן, בן למשפחה יהודית בריטית עשירה בשלהי שנות העשרים בחייו, התדפק על דלתותיהם של הארגונים היהודיים בז'נבה וביקש שיטילו עליו משימה אולם לא היה להם מה להציע לו. הוא הגיע לבסוף לארגון OSE (ראשי תיבות בצרפתית של עבודה וביטחון ליתומים), שעסק בהצלת ילדים בתקופת השואה ואחריה. ליטמן פנה לארגון יומיים לאחר שפנו אליו מהסוכנות היהודית בשווייץ בבקשה לסייע במציאת מתנדב לשליחות חשאית במרוקו. כדי לשמור על חשאיות, מפעיליו לא סיפרו לו שהוא עובד עבור "המוסד" והוא היה בטוח שהוא עובד למען הסוכנות היהודית. דויד ליטמן יצא מיד לקזבלנקה מצויד במכתב מארגון שווייצרי הומניטרי, שם פתח משרד והתחיל לעבוד.

אנשי המוסד גד שחר ופנחס קציר עברו מבית לבית בקזבלנקה ושכנעו את הורי הילדים לתת לילדיהם לעלות לישראל.

במלאת 25 שנה למבצע מוראל, בשנת 1986 התקיים באשקלון כנס של הילדים שעלו. הכנס הפגיש את בני הזוג ליטמן עם הילדים שבגרו וליטמן זכה לתעודת הוקרה על פועלו.

== ראו גם ==
*מבצע יכין

==לקריאה נוספת==
* דוד ליטמן, "מבצע 'מוראל' : משימה במרוקו (16 במארס - 24 ביולי 1961)", שורשים במזרח א (תשמו) 425-365

== קישורים חיצוניים==
* 
* 

== הערות שוליים ==

קטגוריה:עליית יהודי מרוקו
קטגוריה:מבצעי עלייה
קטגוריה:1961 בישראל
קטגוריה:ציונות במרוקו
קטגוריה:יחסי ישראל–מרוקו
אינשושינאק

אינשושינאק (Inshushinak) היה אחד מהאלים המרכזיים של עילם והיישות האלוהית המגינה על שושן. הזיגוראת בצ'וגהא זנביל מוקדש לאינשושינאק.

==לקריאה נוספת==
<div style="direction: ltr;">
* [http://assets.cambridge.org/052156/3585/sample/0521563585WS.pdf Potts, Daniel T. (1999) The Archaeology of Elam: formation and transformation of an ancient Iranian state Cambridge University Press, Cambridge, UK] 
* [http://links.jstor.org/sici?sici=0022-2968(196510)24%3A4%3C351%3ATEGD%3E2.0.CO%3B2-U Hinz, Walther (October 1965) "The Elamite God d.Gal" Journal of Near Eastern Studies 24(4) (Erich F. Schmidt Memorial Issue, Pt. two) pp. 351-354]
* Choksy, Jamsheed K. (2002) "In reverence for deities and submission to kings: A few gestures in ancient Near Eastern societies" Iranica Antiqua 37: pp.7-29
</div>

==קישורים חיצוניים==

קטגוריה:אלים מסופוטמיים
אונטאש-נאפירישה

אונטאש-נאפירישה היה מלך עילם בין השנים 1275 עד 1240 לפנה"ס. הוא היה בנו של המלך הקודם, חומבאן-נומנה. שמו המקורי היה 'אונטאש-חומבאן', אך מאוחר יותר הוא שינה את החצי השני של שמו לנאפירישה (בעילמית: "אל דגול" או "אל גדול").

אונטאש-נאפירישה ידוע בעיקר בגלל היותו המלך שבנה את מתחם דור אונטאש (צ'וגהא זנביל).

למרות שהבנייה בעיר לא נמשכה לאחר מותו, האתר לא ננטש, והמשיך לתפקד עד שנחרב על ידי המלך האשורי אשורבניפל בשנת 640 לפנה"ס. מספר מומחים משערים, על סמך מספר המקדשים הגדול שנבנה, שאונטאש-נאפירישה ניסה להקים מרכז דתי חדש (שככל הנראה היה מיועד להחליף את סוסה) שייאחד את האלים השמימיים והארציים של עילם באתר אחד.

==קישורים חיצוניים==

קטגוריה:אישים שחיו באלף ה-2 לפנה"ס
קטגוריה:עילם
צ'וגה זנביל

צ'וֹגָה זַנְבּיל (גם: צ'וע'א זנביל או צ'ע'א זנביל; פרסית: چُغا زَنبیل) הוא מתחם עילמי בפרובינציית ח'וזסתאן במערב איראן. מתחם זה הוא אחד הזיקורתים היחידים ששרדו מחוץ למסופוטמיה. המתחם שוכן במרחק 25 קילומטרים מערבית לדזפול, 25 קילומטרים דרומית לשושן ו־230 קילומטרים צפונית מאבאדאן.

המתחם נבנה בשנת 1250 לפנה"ס בקירוב על ידי המלך אונטאש־נאפירישה, בעיקר על מנת לחלוק כבוד לאל אינשושינאק. השם המקורי של האתר היה "דור אונטאש" (دور-اونتَش), ומשמעותו היא "העיר של אונטאש", אך אין זה סביר שאנשים רבים חיו שם מלבד כוהני הדת והמשרתים.

המתחם מוגן על ידי שלוש חומות קונצנטריות המגדירות את האזורים העיקריים של "העיר". האזור הפנימי מכיל זיקורת גדול המוקדש לאל הראשי אינשושינאק, זיקורת שנבנה על גבי מקדש קודם שהכיל חדרי אכסון ונבנה גם הוא על ידי אונטאש־נאפירישה. באזור האמצעי יש מקדשים לאלים הפחות חשובים. ישנה דעה כי התוכנית המקורית של המלך הייתה לבנות 22 מקדשים, אך הוא מת לפני שהסתיימה בנייתם, ויורשיו לא היו מעוניינים להמשיך במשימה זאת. באזור החיצוני נמצאים ארמונות המלוכה וארמון קבורה המכיל חמישה קברים מלכותיים תת־קרקעיים.

למרות שהבנייה בעיר הסתיימה בפתאומיות לאחר מותו של אונטאש נאפירישה, האתר לא ננטש, והמשיך לתפקד עד שנחרב על ידי המלך האשורי אשורבניפל בשנת 640 לפנה"ס. מספר מומחים משערים, על סמך מספר המקדשים הגדול בצ'וגה זנביל, שאונטאש־נאפירישה ניסה להקים מרכז דתי חדש (שככל הנראה היה מיועד להחליף את סוסה) שייאחד את האלים השמימיים והארציים של עילם באתר אחד.

בחפירות הארכאולוגיות שנערכו במקום בין 1951 ל־1962 האתר נחשף פעם נוספת, והזיקורת נחשב לדוגמה המשומרת הטובה ביותר בעולם. ב־1979 הוענק למקום מעמד של אתר מורשת עולמית על ידי אונסק"ו – האתר האיראני הראשון שזכה לכך.

==קישורים חיצוניים==

* 
* [http://www.livius.org/a/iran/chogha_zanbil/cz.html תמונות של צ'וגה זנביל באתר ליביוס]
* 
* 

==הערות שוליים==

קטגוריה:איראן: תרבות
קטגוריה:איראן: אתרים ארכאולוגיים
קטגוריה:עילם
קטגוריה:זיקורתים
קטגוריה:ח'וזסתאן
BOM

BOM - או byte-order mark (סימן סדר-סיביות) הוא תו היוניקוד שערכו U+FEFF המופיע לרוב בתחילת מסמך או קובץ (באופן שאינו נראה לקורא האנושי בדרך כלל), ומטרתו לסמן אם התוכן המקודד שבהמשך הוא מסדר big-endian או מסדר little-endian - שתי אפשרויות שונות לקריאת הקידוד במסגרת הקידוד UTF-16. כמו כן, הסימן משמש גם להבחנה בין הקידודים UTF-8, UTF-16 ו-UTF-32.

כאמור, בקידוד UTF-8 אין שום משמעות לסימן, מלבד סימון הטקסט כבעל קידוד זה; סדר הסיביות בפענוח UTF-8 הוא תמיד זהה. באופן עקרוני, חתימה זו אמורה להיות בלתי-נראית, אם כי לעיתים מדווחות תקלות (נפוצות) בקריאת התו על ידי דפדפנים שונים באינטרנט (פירוט להלן). מאחר ש-UTF-8 הוא קידוד היוניקוד הנפוץ ברשת, מוטב שלא להוסיף את תו ה-BOM; עם זאת, תוכנות רבות במערכת ההפעלה חלונות (כמו למשל Notepad) מוסיפות את הסימן הזה, לצורך זיהוי עצמי של הקובץ כמקודד בקידוד זה.

== תקלות נפוצות בעקבות שימוש ב-BOM ==
* בדפדפנים רבים שלא יודעים להתמודד היטב עם UTF-8 נוצרת שורה מיותרת בתחילת הדף המוצג, שמהווה פירוש לא נכון של תו ה-BOM.
* בדפדפנים ובעורכי טקסט רבים הסימן מפורש לא נכון ומופיע בצורה הבאה: "ï»¿", ולעיתים בצורות דומות נוספות.
* הסימן מופיע בראשית הקובץ, ולכן מפריע לעיתים קרובות בשליחת "headers", כלומר, מידע מותאם אישית שהשרת, לרוב על ידי שפת תיווך כמו PHP, מנסה לשלוח לדפדפן לפני התוכן (כמו למשל עוגיות)
* מהדרים של שפות תכנות שונות (כמו javac של Java), אינם יודעים להתייחס לסימן נכונה, ומכשילים הידור של קובץ בשל הימצאות סימן זה בתחילתו.
הפתרון לכל הבעיות האלו, הוא שמירת הקובץ ללא BOM באמצעות עורכי טקסט המאפשרים שמירה ב־UTF-8 ללא BOM.

== קישורים חיצוניים ==
* [https://web.archive.org/web/20060712234810/http://www.unicode.org/unicode/uni2book/ch13.pdf The Unicode Standard, פרק 13] (סעיף 13.6) [אנגלית]
* [https://web.archive.org/web/20090510034539/http://www.unicode.org/unicode/faq/utf_bom.html שאלות נפוצות על UTF ועל BOM] באתר [http://www.unicode.org unicode.org]

==הערות שוליים==

קטגוריה:קידוד נתונים
ויקון

וִיקוֹן (Vecon) הוא ממרח שמקורו במטבח הבריטי, העשוי מירקות מרוכזים. צבעו שחור והוא מלוח ומרוכז מאוד. הוא משמש כממרח על לחם אך גם כתחליף לתיבול של מרקים, תבשילים, פסטות ועוד, ואפילו להכנת משקה. ניתן להשתמש בו כתחליף לאבקת מרק. 

הוויקון פופולרי בקרב צמחונים וטבעונים בזכות היותו מועשר במספר ויטמינים ויסודות הנדירים בדיאטות צמחוניות, כמו ברזל וויטמין B<sub>12</sub>.

ממרח הויקון מופיע בגרסאות שונות ומכיל לרוב בצל, שום, עלי סלרי, פטרוזיליה, עגבניות, גזר, תרד, שורש סלרי, חזרת הגינה, אצת ים, פפריקה, ממרח שמרים, ויטמינים ומינרלים ומרכיבים נוספים.

קטגוריה:המטבח הבריטי
קטגוריה:ממרחים
טיטין

סיבי שריר מתכווצים (טיטין מסומן בפינה הימנית העליונה)
טיטין (באנגלית: Titin, הידוע גם בשם קונקטין (Connectin) הוא חלבון הממלא תפקיד חשוב בתהליך התכווצות השרירים המשורטטים.

== מבנה ופעולה ==
שמאל
לחלבון הטיטין חשיבות רבה בהתכווצות תאי השריר המשורטט. החלבון נמצא בסרקומר ('בשר חלק' ביוונית), יחידת התפקוד הבסיסית של השריר, המחולק לרצועות שמובחנות לפי צבעם.

תא השריר עשוי נימים נימים, המונחות זה על גבי זו, נימה עבה המונחת על גבי נימה דקה. לנים העבה אזורים נפרדים בעלי צבע מובחן, וכתוצאה מכך שהנימים העבים מונחים במיקום דומה, מתקבל מראה של רצועות ופסים באזור הסרקומר.

חלבון הטיטין, בכל נימה עבה, מחבר בין הפס הכהה בקצוות הסרקומר, לבין הפס העובר דרך האזור הבהיר במרכז הסרקומר. בעת ההתכווצות החלבון גורם לתשדורת יונים בפס הקצה, ולהרפיה באזור הבהיר במרכז. בכך הוא מגביל את תנועת השריר ומסייע לשריר בהחזקת השריר המתוח ללא הפעלת כח.

במחקרים מהשנים האחרונות (נכון ל-2015) נמצא מתאם בין שינויים קטנים ברצף החומצות שבחלבון הטיטין בתאי שריר המתפקדים באופן שונה (בתאי שריר לבביים, לעומת תאי שריר שלדיים) לבין השוני במאפיינים המכניים והיכולות של שרירים אלו.

טיטין הוא החלבון הגדול ביותר המוכר למדע והוא מורכב מ-26,926 חומצות אמינו. המשקל המולקולרי של מולקולת טיטין בשלה הוא בקירוב 2,993,451.39 דלטון, וערך ה-pI התאורטי שלו הוא 6.01. הנוסחה הכימית האמפירית של החלבון היא C<sub>132983</sub>H<sub>211861</sub>N<sub>36149</sub>O<sub>40883</sub>S<sub>693</sub>. לחלבון יש אינדקס אי-יציבות תאורטי בשיעור 39.69, ומכאן נובע שהוא יהיה יציב במבחנת ניסוי. זמן מחצית החיים של החלבון באורגניזמים הוא 30 שעות בקירוב לפי התחזיות (ברטיקולוציטים של יונקים).

== חשיבות לשונית ==
חלבון הטיטין מופיע כשאלה מקובלת במשחקי טריוויה. כיוון שטיטין הוא החלבון הגדול ביותר הידוע, יש לו גם השם הכימי הארוך ביותר. השם הכימי המלא, הכולל 189,819 אותיות, נחשב במקומות מסוימים כמילה הארוכה ביותר בשפה האנגלית, אך הוא אינו חלק מאוצר המילים של השפה.

== קישורים חיצוניים ==

* [http://www.digitalspy.com/fun/news/a444700/longest-word-has-189819-letters-takes-three-hours-to-pronounce/ שמו המדעי המלא של החלבון]

== הערות שוליים ==

קטגוריה:חלבונים
קטגוריה:מילים ארוכות